**Dewis Testun**

Mae nifer o ffyrdd o ddewis testun. Mae’r rhan fwyaf o bobl yn gwybod y gellir uwcholeuo testun drwy glicio ar chwith y llygoden ac wedyn llusgo’r cyrchwr dros y testun i’w ddewis. Gall hyn fod yn lletchwith, fodd bynnag, yn enwedig os oes llawer o destun i’w ddewis.

# Dewis Geiriau Unigol

Rhowch y cyrchwr dros y gair a chliciwch chwith y llygoden ddwywaith.

Bydd y gair a ddewiswyd yn cael ei uwcholeuo.

# Dewis Llinell

* Symudwch y cyrchwr i’r ymyl chwith fel ei fod ryw 1cm o’r llinell y dymunwch ei dewis.
* Bydd siâp y cyrchwr yn newid i fod yn saeth wen.
* Cliciwch ochr chwith y llygoden unwaith.

Bydd y frawddeg yn cael ei huwcholeuo.

# Dewis Paragraff

* Symudwch y cyrchwr i’r ymyl chwith fel ei fod ryw 1cm o’r llinell y dymunwch ei dewis.
* Bydd siâp y cyrchwr yn newid i fod yn saeth wen.
* Cliciwch ochr chwith y llygoden **ddwywaith**.

Bydd y paragraff yn cael ei uwcholeuo.

Neu, gallwch roi’r cyrchwr ar unrhyw ran o’r paragraff a chlicio **deirgwaith**.

# Dewis holl Destun Dogfen

* Symudwch y cyrchwr i’r ymyl chwith. Bydd siâp y cyrchwr yn newid i fod yn saeth wen.
* Cliciwch ochr chwith y llygoden deirgwaith.

Bydd holl destun y ddogfen yn cael ei ddewis.

Mae’r gorchymyn bysellfwrdd ‘**Ctrl + A’** hefyd yn dewis holl destun dogfen.

# Dewis Blociau Cyfagos o Destun

Gellir defnyddio hyn i ddewis blociau o destun cyfagos – hynny yw, pan fo angen y testun i gyd mewn ardal sydd wedi ei huwcholeuo.

* Rhowch y cyrchwr ar ddechrau’r testun rydych ei angen
* Gwasgwch a daliwch allwedd ‘**SHIFT’** y bysellfwrdd i lawr
* Symudwch y cyrchwr i ddiwedd y testun rydych ei angen
* Cliciwch i ddewis y testun i gyd

## Dewis Testun nad yw’n Gyfagos

Defnyddir yr opsiwn hwn i ddewis testun nad yw’n gyfagos

* Dewiswch ddarn cyntaf y testun sydd ei angen
* Gwasgwch a daliwch allwedd ‘**Ctrl’** y bysellfwrdd i lawr
* Ewch yn eich blaen i ddewis y testun sydd ei angen gan sicrhau eich bod yn parhau i ddal yr allwedd ‘**Ctrl’** i lawr

DS: Mae testun yn cael ei gopïo yn y drefn mae’n c ael ei ddewis. Pan fo testun yn cael ei ludo, mae’r drefn y dewiswyd ef ynddi yn cael ei chadw yn y copi.